Pályázatírás a gyakorlatban – Így írj pénzt a szervezetednek
2023-07-08 09:00 - 13:00 (Europe/Budapest) | ONLINE TÉR, Zoom, Teams, Google Meet, egyéb
A pályázatírást valamilyen nagyon misztikus dolognak tartod és egy pályázati kiírás végigolvasása sem megy gyomorgörcs nélkül, mert egyszerűen nem látod át, hogy mit akarnak tőled? Azt gondolod, hogy külön emberre van szükség figyelni a kiírásokat és magára a pályázatírásra is? Ennél sokkal egyszerűbb a folyamat.
A pályázatírás nem bonyolult, egyszer kell megértened, hogy hogyan épülnek fel és utána már a különböző pályázatok kiírásai sem fognak kihívást jelenteni. Ezen a workshopon ezt a látásmódot szeretném neked átadni és azt, hogy úgy írd meg a pályázatot, hogy közben a bíráló bizottság fejével gondolkodsz.
A pályázatírás sikere nem mindig csak a megírt pályázaton múlik, de ahhoz, hogy esélyed legyen a bizottság elé kerülni, ahhoz elengedhetetlen, hogy tudd mire kíváncsiak. És elárulom, hogy mindig más megközelítésből kell elindulni.
A workshop alapítványoknak és szervezeteknek szól, akik a nonprofit pályázatok világában szeretnének eligazodni és támogatást nyerni. A workshopba befektetett összeg pedig már egy sikeres pályázat után többszörösen megtérül. Ne bízd a véletlenre, hogy a lehető legtöbb támogatást nyerjétek el a programjaitok megvalósítására.
A workshop 4 órás, zoom felületen zajlik. Nincs másra szükséged csak internetre, kamerára, papírra és írószerszámokra.
A workshop után kapsz egy összefoglalót az elhangzottakról, egy check-list-et, hogy mindig tudd mire figyelj a pályázatírás során és még néhány olyan értékes segítséget, ami hozzásegít a sikeres pályázatíráshoz valamint egy támogató csoportot, ahol pályázatírással kapcsolatban bármikor tudjuk egymást támogatni.
Ha még nem találkoztunk volna:
Szia! Helga vagyok! A Kék Erdő Alapítvány kuratóriumi tagja, azonkívül vállalkozásfejlesztéssel és marketing mentorációval foglalkozom. Évek óta írok pályázatokat, egy 100 órás képzést is elvégeztem Forrásteremtés témában, így elég nagy rálátásom van a különböző pályázatok világára. Szeretnék más nonprofit szervezeteket is biztatni és támogatni abban, hogy bátran pályázzanak, mert bár nem érdemes ezekre alapozni egy szervezet pénzügyi stabilitását, de sokszor kiegészítheti a megvalósítási folyamatokat.
